2018. január 15.

Díjnyertes technológia a CES® 2018-on; a jövő szalonjának úttörője

**A Henkel** **Beauty Care új, élvonalbeli digitális technológia segítségével forradalmasítja a személyre szabott hajápolást**

Düsseldorf – Az infravörös közeli hajdiagnosztikától és augmented reality (kiterjesztett valóság) hajszín konzultációtól kezdve egészen az egyéni igény szerinti hajápoló termékekig: a Henkel Beauty Care bemutatja a Schwarzkopf Professional SalonLab™–ot – egy digitális ökorendszert, mely a hajápolást, mint élményt teljesen az egyénhez igazítja, és mely segítségével a fodrász szalonok beléphetnek a digitális korszakba. A SalonLab, az idei CES® 2018 Innovációs Díjai közül kettőt – kiváló termék design, új fogyasztói technológia – is elnyert, és ebben a hónapban debütál a CES® rendezvényen, Las Vegasban.

A Henkel Beauty Care és vezető hajápolási márkája, a Schwarzkopf Professional újraálmodják az általunk ismert, fodrászszalonokban alkalmazott gyakorlatokat, az első eszköz megalkotásával (SalonLab™ digitális ökorendszer), mely felméri a haj állapotát hajtőtől hajvégig és mindemellett teljesen egyéni termékeket és szolgáltatásokat tud nyújtani. A Henkel technológiája segítségével nem kell már többé a fodrásznak találgatni, hogy mely termék és szolgáltatás lehet a legjobb az adott vendég hajához, mert a SalonLab a hajat molekuláris szinten elemzi, és a tanácsadási folyamathoz adat alapú segítséget nyújt, továbbá teljesen egyénre szabott hajápoló terméket gyárt le a szalonban.

„A Henkelnél az innováció a génjeinkben van, és stratégiánk elengedhetetlen részét képezi a digitális technológia lehetőségeinek átfogó használata üzleti tevékenységeinkben. A SalonLab segítségével újra álmodjuk a hajápolást egy teljesen egyénre szabott megoldással, amelyet a csatlakoztatott eszközök holisztikus megközelítése tesz lehetővé” – mondta Marie-Eve Schroeder, a Henkel Beauty Care Marketingvezetője.

A napjainkban a haj állapotát és színét értékelő folyamat a haj külső megjelenésén alapul; a fodrászok saját tapasztalataikat, egyéni szaktudásukat és fizikai érzékeiket alkalmazzák az adott vendég haja állapotának diagnosztizálásában. Mostanáig a fodrászoknak nem volt lehetőségük a haj belső tulajdonságainak és természetes natúr színének elemzésére, hogy megismerjék a vendégek hajtípusainak egyedi minőségét, pedig ez az alapja a konzultációknak, a szolgáltatásoknak és az otthoni hajápolásnak.

„A Henkel SalonLab technológiájának és az általa adott konkrét, specifikus adatoknak köszönhetően most már sokkal több adat alapú ismeretet szerezhetünk a vendégek hajáról. A saját tapasztalatainkkal kombinálva a hajat egy más dimenzióban tudjuk elemezni és ez tökéletes alap az.egyénre szabott tanácsadáshoz” – mondta Kim Vo Nemzetközi Schwarzkopf Professional Nagykövet és sztárfodrász.

**SalonLab** **ökoszisztéma:** **Csatlakoztatott eszközök holisztikus alkalmazása**

Az új SalonLab ökorendszer két díjnyertes eszközből áll, a SalonLab Analyzer elemző eszközből és a SalonLab Customizer eszközből, a SalonLab Consultant Applikáció támogatásával.

* **SalonLab** **Analyzer**

A Schwarzkopf Professional SalonLab Analyzer egy hordozható eszköz infravörös közeli és látható fény érzékelőkkel, melyek mérik a haj belső minőségét, a hidratáltságát és megállapítja haj natúr színét. Különböző pontokon képes méréseket végezni a hajtőtől a hajvégekig, és így gyakorlati és tudományos hajdiagnózist képes nyújtani. Ezek a mérések ezután elemzésre és feldolgozásra kerülnek saját tulajdonú algoritmus segítségével, melyet a Henkel Beauty Care kutatói fejlesztettek ki egy komplett digitalizált hajmodell alapján, amely referenciamérések ezrein alapult. A hajelemzési adatok ezután a fodrász saját értékelésével kombinálva egy igazán teljes körű egyénre szabott hajszín- és hajápolási szaktanácsadást tesznek lehetővé.

* **SalonLab** **Consultant** **Applikáció**

The SalonLab Consultant Applikáció az ökorendszer alapvető fontosságú eleme, mert ez kapcsolja össze a digitális eszközöket az elemzéssel, a szaktanácsadással és az egyénre szabással. Ez a könnyen használható applikáció a haj analízis során folyamatosan segíti a fodrászt, a vendég hajdiagnózisát kijelzi és ezáltal lehetővé teszi az egyénre szabott színkonzultációt a legújabb augmented reality (kiterjesztett valóság) technológián keresztül. Mit is jelent ez pontosan? Így a vendég megnézheti, hogy a kiválasztott szín, hogy nézne ki a haján, még mielőtt azt ténylegesen alkalmaznák; ezzel a szalon is széleskörűbb szolgáltatásokat nyújt és merészebb átalakítási opciókat javasolhat. Végül, de nem utolsó sorban a SalonLab Customizer-en keresztül az Applikáció irányítja az egyéni hajápolási recepteket és azok tényleges helyszíni elkészítését.

* **SalonLab** **Customizer**

Mindannyiunk haja teljesen egyedi, és mostantól a hajápolás is az lehet – a szalonban és otthon is! Annak érdekében, hogy a lehető leginkább személyre szabott terméket biztosíthassa az adott személy hajminősége alapján, a SalonLab Customizer a helyszínen készíti el a begyűjtött adatokból a teljesen egyénre szabott hajápolási termékeket. A Customizer szabadalmasított gyártási folyamatot alkalmaz az egyéni hajápolási megoldás összeállításához és elkészítéséhez. Gombnyomással alapanyagok és illatanyagok százai keverhetők ki a helyszínen és adagolhatóak szalon méretű kiszerelésbe vagy otthoni hajápolásra szánt kisebb flakonokba, melyekre a SalonLab Customizer egyéni címkét is nyomtat.

**A jövő szalonjának úttörője**

„A Schwarzkopf SalonLab digitális ökorendszer bemutatásával újradefiniáljuk azt, hogy a fodrászok és vendégeik hogyan élik meg a szépséget a szalonban. Ezzel egyidőben most alapozzuk meg az adat alapú, vendégek visszajelzésein és haj tulajdonságain alapuló üzleti modelleket, melyek új erőviszonyokat teremtenek a piacon” – mondta Dr. Nils Daecke, a Henkel Beauty Care Digitális Marketing igazgatója.

„Ahhoz, hogy mindig egy lépéssel előrébb tartsunk, és hogy az egyre kifinomultabb vendégkör szükségleteit teljesíteni tudjuk, teljes el kell köteleződnünk partnerünk, a fodrász felé. A SalonLab segítségével olyan megoldást teremtünk, amely ténylegesen egyénre szabott megoldások és szolgáltatások adhat partnereink számára” – tette hozzá Stefan Sudhoff, a Henkel Beauty Care Hair Professional vezetője.

A SalonLab-ot a Henkel Beauty Care tudósai és hajspecialistái fejlesztették, több mint 120 évnyi hajápolási tapasztalat, kutatás és vendég visszajelzés alapján állították össze a saját algoritmusokat. Az ötletet és a technológiát egy vezető technológiai vállalat, az iconmobile segítségével sikerült életre kelteni.

„Izgatottak vagyunk, hogy az iparág egyik legjobb partnerével, az iconmobile-lal dolgozhatunk együtt ennek az ökorendszernek a létrehozásában, amely kombinálja technológiai tudásukat a mi tapasztalatainkkal a hajápolás, elemzés és a termékek tudományában” – mondta Thomas Foerster, a Henkel Beauty Care Kutatási és Fejlesztési igazgatója.

A hajápolási technológiában új korszakot teremtő SalonLab 2018-ban kerül bevezetésre az USA és Európa egyes Schwarzkopf Professional fodrász szalonjaiban.

**A** **Schwarzkopf** **Professional-ról**

Hans Schwarzkopf 1898-ban családi vállalatként alapította meg, de napjainkra a Schwarzkopf Professional már világvezető márka a szépségápolásban. Üzleti modelljének ügyfélközpontú megközelítésével a Schwarzkopf Professional újdonságokra sarkallja, inspirálja, oktatja, támogatja a fodrászokat és kapcsolatot teremt velük, tényleges értéket hozzáadva fodrász szalonjaikhoz. Az olyan élvonalbeli termékektől kezdve, mint a BlondMe, a BC Bonacure, az IGORA és az OSiS+, egészen az integrált, áttörést jelentő Bonding Technology-ig, illetve a félévente megjelenő Essential Looks trend kollekciókig, az egyénre szabott szalon támogató programok és az ASK Education által biztosított progresszív fodrász képzés segítségével a Schwarzkopf Professional a fodrászokkal közösen folyamatosan újraálmodja a hajápolást. Együtt. Szenvedéllyel a hajért.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2016. évi árbevétele 18,7 milliárd euró, korrigált üzemi eredménye pedig 3,2 milliárd euró volt. A Henkel három – Loctite, Schwarzkopf és Persil – vezető márkája együttesen több mint 6 milliárd euró árbevételt ért el. A Henkel világszerte több mint 50 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: www.henkel.com.

**A CES® a** **Consumer** **Technology** **Association** **(CTA)™ bejegyzett védjegye.**

**További információkért, sajtóanyagokért és fotókért látogasson el a** [**www.henkel.com/SalonLab**](http://www.henkel.com/SalonLab)

**weboldalra vagy** [**www.schwarzkopfpro.com/salonlab**](http://www.schwarzkopfpro.com/salonlab) **angol nyelvű honlapunkra.**

**CES**® **2018 demók és videókért írhat email-t a következő címre:** **henkel@pprww.com****.**

**Kapcsolat:**

|  |  |  |
| --- | --- | --- |
| TelefonEmail | **Schwarzkopf** **Professional****Sonya** **Latreille** +1 310-568-5427sonya.latreille@henkel.com | **PPR** **Worldwide****Valerie** **Motis**+1 760-522-8930valerie.motis@pprww.com |

Henkel AG & Co. KGaA

**Henkel Magyarország Kft.**

**Vállalati kommunikáció**

Dispiter Dorottya

Vallalati.kommunikacio@henkel.com